ຜູ້​ສອນ ​ສາ​ສະ​ໜາ ຫົວ​ຮຸນ​ແຮງ ຊາວ ປາ​ກິ​ສ​ຖານ ຖືກ​ຈັບ ແລ້ວ
ສະ​ຫະ​ລັດ ໄດ້​ສະ​ເໜີ ​​ໃຫ້ເງິນ​ລາງວັນ 10 ລ້ານ​ໂດ​ລາ ສຳ​ລັບ​ຂໍ້​ມູນ​ໃດໆ ​ທີ່​ນຳ​ໄປ​ສູ່​ການ​ຈັບ​ກຸມ ທ້າວ ຊາອີດ.
ຜູ້ສອນສາສະໜາຊາວ ປາກິສຖານ ທີ່ຖືກກ່າວຫາ ກ່ຽວກັບ ການກໍ່ຕັ້ງກຸ່ມຫົວຮຸນແຮງ ທີ່ວ່າໄດ້ທຳການໂຈມຕີກໍ່ການຮ້າຍໃນປີ 2008 ຢູ່ເມືອງ ມຸມໄບ ນັ້ນໄດ້ຖືກຈັບຢູ່ບ້ານ ເກີດຂອງລາວ ບັນດາເຈົ້າໜ້າທີ່ ປາກິສຖານ ເວົ້າວ່າ ທ້າວ ຮາຟິສ ຊາອີດ ໄດ້ຖືກຄວບຄຸມຕົວໃນວັນ ພຸດມື້ນີ້ ຢູ່ແຂວງ ປັນຈາບ ໃກ້ກັບເມືອງ ກຸຈຣານວາລາ ກຸ່ມ Lashkar-e-Taiba ຂອງທ້າວ ຊາອີດ ໄດ້ຖືກກ່າວຫາ ກ່ຽວກັບ ການດຳເນີນການ ໂຈມຕີປະສານງານກັນ ຢູ່ນະຄອນຫຼວງດ້ານການເງິນຂອງ ອິນເດຍ ທີ່ໄດ້ເຮັດໃຫ້ຫຼາຍ ກວ່າ 170 ຄົນເສຍຊີວິດ ແລະ 300 ກວ່າຄົນບາດເຈັບ ໃນໄລຍະເວລາສີ່ວັນ ສະຫະລັດ ໄດ້ສະເໜີເງິນລາງວັນ 10 ລ້ານໂດລາ ສຳລັບຂໍ້ມູນໃດໆທີ່ນຳໄປສູ່ການຈັບ ກຸມທ້າວ ຊາອີດ ການຈັບກຸມທ້າວ ຊາອີດ ໄດ້ມີຂຶ້ນບໍ່ເທົ່າໃດວັນ ກ່ອນການເດີນທາງຢ້ຽມຢາມ ວໍຊິງຕັນ ຢ່າງເປັນທາງການ ຄັ້ງທຳອິດຂອງນາຍົກລັດຖະມົນຕີອິມຣານ ຄານ